Source: http://elamugrupp.ee/modules.php?op=modload&name=News&file=article&sid=1083
Timestamp: 2018-05-27 01:33:29+00:00
Document Index: 1607236

Matched Legal Cases: ['Kohus ', 'Kohus ', 'kohus ', 'kohus ', 'kohus ', 'Kohus ']

Kohus tuvastas filmis Lauri Laubre au teotamise :: Elamu GRUPP OÜ :: Rahuloleva elanikuni läbi toimiva ühistu!
Kohus tuvastas filmis Lauri Laubre au teotamise
Postitas: Amadeuz on Neljapäev, Juuli 05, 2007 - 09:35 AM
Tallinna ringkonnakohus tuvastas, et Ülar-Johannes Palmi poolt Eesti Televisiooni eetris 27.05.2002.a olnud BBC dokumentaalfilmis „Estonia Dreams of Eurovision” Lauri Laubre kohta avaldatud väited on au teotavad ning kohustas Ülar-Johannes Palmi ümber lükkama nimetatud au teotavad väited Eesti Televisioonis.
Tallinna ringkonnakohus jättis maakohtu otsuse muutmata osas, milles kohus leidis, et kohtuasjas ei esinenud selliseid asjaolusid, mis oleks tinginud Laubrele moraalse kahju hüvitamise, teatab Tallinna ringkonnakohtu pressiesindaja.
Siiski märgib ringkonnakohus, et avalikkusele tuntud ettevõtja igasugune tegevus oma ettevõtlusvaldkonnas ei ole automaatselt käsitatav tema avaliku eluna, mille isik on ise seadnud üldsuse erilise tähelepanu alla ning mille puhul isikult tuleks eeldada kõrgendatud talumiskohustust konkurentide ja kolmandate isikute poolsete sekkumiste suhtes. Kohtuotsuse peale võib esitada kassatsioonkaebuse riigikohtule 30 päeva jooksul.
Kohus tuvastas filmis Lauri Laubre au teotamise | Logi sisse/Registreeri | 0 Kommetaare